als_Latn bos_Latn ron_Latn
Petrit Vasili është kreu i grupit parlamentar te Lëvizjes Socialiste për Integrim. Emri i Vasilit është zyrtarizuar vetëm 1 ore para nisjes se seancës parlamentare nga kryesia e LSI-së. Ne fjalën e tij për mediat, kreu i LSI, Ilir Meta u shpreh se kjo force politike do te përfaqësohet për here te pare qe nga krijimi i saj me një grup te pastër parlamentar vetëm me deputete te kësaj force. LSI ne zgjedhjet e fundit siguroi 16 mandate, ndërsa Spartak Braho u zgjodh nga listat e PS ne Tirane. Meta sqaroi se deputeti i Partisë Socialiste Spartak Braho, është pjese e grupit parlamentar te PS, por do te jete i pranishëm gjate mbledhjeve te kryesisë se LSI. 5 deputete te LSI qe pritet te zgjidhen ministra do te zëvendësohen me emrat pasues. LSI do te ketë ne Kuvend edhe deputeten me te re ne moshe, Kejdi Mehmetaj, vetëm 19 vjeçe. Ne zgjedhjet e 2009, LSI kishte 4 deputete, ndërsa ne 2005 u përfaqësua me 5 te tille.
als_Latn